stanford-oval/wikipedia huggingface dataset:
אנחנו (רומן)
נושאים עיקריים > רמיזות והפניות

רבים מהשמות והמספרים הם רמזים לחוויות אישיות של זמיאטין או לתרבות וספרות. לדוגמה, "אודיטוריום 112" מתייחס לתא מספר 112, בו היה כלוא פעמיים זמיאטין ושמו S-4711 הוא התייחסות למספר האו דה קלן 4711.
זמיאטין, שעבד כאדריכל הצי, לוקח את מספרי הדמויות בספר מתוך המפרט של שוברת הקרח אלכסנדר נבסקי הקדוש.
השוואות רבות לתנ"ך קיימות ברומן. ישנם קווי דמיון בין פרקים א'–ד' מבראשית, כאשר שם המדינה האחת הוא התייחסות לגן עדן, בעוד D-503 הוא אדם ו-I-330 היא חוה. הנחש ביצירה זו הוא S-4711, שמתואר כבעל צורה כפופה ומעוותת, עם "גוף מעוגל כפול". הארגון מפי מתואר עם רמיזות לשטן ומרידתו במקרא (יחזקאל כח: יא–יט; ישעיהו טו: יב–טו).
הרומן עצמו יכול להיחשב כביקורת על הדת המאורגנת בהינתן פרשנות זו. עם זאת, זמיאטין, שהושפע מכתבים של פיודור דוסטויבסקי והאחים קרמזוב, הפך את הרומן לביקורת על חריגותיה של חברה אתאיסטית מיליטנטית. הרומן הציג את עולם הדיסטופיה של הרברט ג'ורג' ולס מתוך When The Sleeper Wakes (1899).‏
הרומן משתמש במושגים מתמטיים באופן סמלי. החללית עליה מפקח D-503 על בנייתו נקראת אינטגרל, שלדעתו "תשלב את המשוואה הקוסמית הגרנדיוזית". D-503 מזכיר גם שהוא מוטרד מאוד מהמושג של השורש הריבועי של I - שהוא הבסיס למספרים דמיוניים (הדמיון מושמט על ידי המדינה האחת). נראה שהנקודה של זמיאטין, ככל הנראה לנוכח הממשלה הסובייטית המתחזקת של אותה תקופה, היא שאי אפשר להסיר את כל המורדים כנגד מערכת. זמיאטין אפילו אומר זאת דרך I-330: "אין מהפכה סופית. המהפכות הן אינסופיות."
משמעות והשפעות ספרותיות

יחד עם עקב הברזל של ג'ק לונדון, הרומן נחשב לאבי ז'אנר הדיסטופיה העתידני הסאטירי. עלילתו מתרחשת בחברה התעשייתית המודרנית, המתאר מדינה המאמינה כי רצון חופשי הוא הגורם לאומללות וכי יש לשלוט על חיי האזרחים בדיוק מתמטי על בסיס מערכת היעילות התעשייתית שיצר פרדריק ווינסלו טיילור. ייתכן שהניסיון הסובייטי ליישם את הטיילוריזם, בראשות אלכסיי גסטב, השפיע מיד על תיאורו של זמיאטין את המדינה האחת.
הרומן הדיסטופי הרוסי הפחות ידוע "אהבה בערפל העתיד", שיצא לאור בשנת 1924 מאת אנדריי מרסוב, הושווה גם לרומן זה.
ג'ורג' אורוול טען כי עולם חדש מופלא של אלדוס האקסלי (1932) מושפע בחלקו מ"אנחנו". עם זאת, במכתב לכריסטופר קולינס בשנת 1962, אומר האקסלי שכתב את רומנו כתגובה לאוטופיות של ה.ג. וולס הרבה לפני ששמע על "אנחנו". אורוול החל לכתוב את 1984 (1949) כשמונה חודשים לאחר שקרא את "אנחנו" בתרגום לצרפתית וכתב סקירה עליו. אורוול דווח כ"אומר שהוא לוקח את זה כמודל לרומן הבא שלו". שיין קובע כי "השפעת זמיאטין על אורוול היא ללא עוררין".
פרסום

עמדתו הספרותית של זמיאטין הידרדרה לאורך כל שנות העשרים, ובסופו של דבר הורשה לו להגר לפריס בשנת 1931, ככל הנראה לאחר התערבותו של מקסים גורקי.
הרומן פורסם לראשונה באנגלית בשנת 1924 על ידי א.פ. דוטון בניו יורק בתרגום מאת גרגורי זילבורג, אך פרסומו הראשון בברית המועצות יצא רק בשנת 1988 כאשר תקופת הגלסנוסט איפשרה לכך שהוא הופיע לצד ספרו של אורוול 1984' שנה לאחר מכן, "אנחנו" ו"עולם חדש מופלא" התפרסמו יחד במהדורה משולבת.
בשנת 1994 קיבל הרומן פרס פרומתאוס בקטגוריית "היכל התהילה".
הספר פורסם בעברית בשנת 1999, בהוצאת בבל, בתרגומה של מירי ליטווק.
פרסום > מהדורות בשפה הרוסית

Zamiatin, Evgenii Ivanovich (1952). Мы. Niu-Iork: Izd-vo im. Chekhova. ISBN 978-5-7390-0346-1. (bibrec)(הקישור אינו פעיל)
Zamiatin, Evgenii Ivanovich (1967).  Мы (ברוסית). vstupitel'naya stat'ya Evgenii Zhiglevich, stat'ya posleslovie Vladimira Bondarenko. New York: Inter-Language Literary Associates. ISBN 978-5-7390-0346-1.
Zamiatin, Evgenii Ivanovich (1988). Selections (ברוסית). sostaviteli T.V. Gromova, M.O. Chudakova, avtor stati M.O. Chudakova, kommentarii Evg. Barabanova. Moskva: Kniga. ISBN 978-5-212-00084-0.
Zamyatin, Yevgeny; Andrew Barratt (1998). Zamyatin: We. Bristol Classical Press. ISBN 978-1-85399-378-7. (also cited as Zamyatin: We, Duckworth, 2006) (in Russian and English)
עיבודים > קולנוע

רשת הטלוויזיה הגרמנית ZDF עיבדה את הרומן לסרט טלוויזיה בשנת 1982, תחת הכותרת הגרמנית Wir ("אנחנו").
הרומן עובד גם על ידי אלן בורה, במאי צרפתי, לסרט קצר בשם "מבצר הזכוכית" (2016). מבצר הזכוכית הוא סרט ניסיוני העושה שימוש בטכניקה המכונה מסגרת הקפאה וצולם בשחור-לבן, המסייע לתמוך באווירה הקודרת של החברה הדיסטופית של הסיפור. הסרט דומה מבחינה טכנית המזח (1962), בבימויו של כריס מרקר ומתייחס במידת מה לסרט THX 1138 (1971), מאת ג'ורג' לוקאס. לדברי מבקרת הקולנוע איזבל ארנו, במצודת הזכוכית יש אווירה מיוחדת המדגישה סיפור של אהבה שסוכלה שייזכר לאורך זמן.
בשנת 2019 עובד הרומן לסרט קולנוע רוסי בשם "אנחנו", שיציאתו לאקרנים תוכננה לשנת 2022, אך יציאתו נדחתה לתאריך לא ידוע.
כשף של דיו

| --- | --- |

עטיפת הספר העברית
 מידע כללי
 מאת:  קורנליה פונקה
 איורים:  קורנליה פונקה
 שפת המקור:  גרמנית
 תורגם לשפות:  אנגלית, ספרדית, קרואטית, איטלקית, פולנית, שוודית, תאי, עברית
 סוגה:  פנטזיה
 הוצאה
 הוצאה בשפת המקור:  Cecilie Dressler Verlag
 מקום הוצאה:  גרמניה 
 תאריך הוצאה:  2005
 מספר עמודים:  625
 הוצאה בעברית
 הוצאה:  סדרת מרגנית
 תרגום:  חנה לבנת
 סדרה
 ספר קודם:  לב של דיו
 הספר הבא:  מוות של דיו
 קישורים חיצוניים
 מסת"ב:  מסת"ב 0000300137932
 הספרייה הלאומית:  003151192
 
כשף של דיו (בגרמנית: Tintenblut) הוא ספר פנטזיה לנוער, השני בטרילוגיית "לב של דיו" מאת קורנליה פונקה. הספר היה לרב מכר עולמי ותורגם ל-37 שפות.
עלילה

חלפה שנה מאז פגשה מגי לראשונה את אצבע-אבק ותרמה למותו של קפריקורן ומאז היא עברה לגור יחד עם הוריה, מו ורזה, וידידם דאריוס אצל אלינור. בשנה הזו המשיך אצבע-אבק לנדוד בדרכים עם הנער פאריד ולחפש אדם שיצליח לקרוא אותו חזרה לתוך הספר ממנו יצא, לב של דיו. הוא מוצא את אורפיאוס אשר כותב למענו קטע אשר אמור להחזיר אותו ואת פאריד לעולם הדיו. אורפיאוס אכן מקריא חזרה את אצבע-אבק אולם מסרב להמשיך להקריא את פאריד, בניגוד להסכם שנקבע. באסטה, רוצח שכיר, יוצא מהמארב אך פאריד מצליח לברוח יחד עם פיסת הנייר שכתב אורפיאוס. הוא מחליט לבקר את מגי ולבקש שתקריא אותו אל תוך הסיפור, כדי שיוכל להצטרף אל אצבע-אבק ידידו.
כל תושבי ביתה של אלינור מופתעים לראות את פאריד ולשמוע את סיפורו. מגי מחליטה להיענות לבקשתו אך בתנאי שתקריא גם את עצמה לעולם הדיו. פאריד מסכים והם מבצעים את תוכניתם בלילה. כאשר הוריה של מגי מגלים בבוקר את היעלמותה ואת המכתב שהשאירה, יורד אבל כבד על הבית. היא אמנם כתבה שתחזור מהר אולם הם חוששים לה ולא בטוחים שתחזור. לאחר כמה ימים מגיעה מורטולה הזקנה בלוויתם של אורפיאוס, באסטה ושכיר חרב נוסף לביתה של אלינור ושובה את כל דיירי הבית. מורטולה תכננה לנקום במו ומגי על שרצחו את בנה קפריקורן באמצעות רציחתה של מגי, אולם תוכנית זו אינה אפשרית יותר לאור העובדה שמגי עברה לעולם הדיו. מורטולה מחליטה על תוכנית חלופית בה יקרא אורפיאוס אותה, את באסטה ואת מו לעולם הדיו ושם תדאג להרוג את מגי. רזה מצליחה לאחוז במו ברגע האחרון ומוקראת יחד עם כולם לעולם הדיו. אלינור ודאריוס נשארים שבוייו של אורפיאוס בביתה של אלינור.
בעולם הדיו, יורה מורטולה במו וממשיכה עם באסטה בדרכם לחפש את מגי. רזה מנסה להציל את חייו ופוגשת במרפאה מוזרה אשר מעבירה אותה למחנה האמנים הנודדים, שם הן מקוות שישתפר מצבו של מו. במחנה מגלים האמנים הנודדים וקרובי משפחתם כי למו יש צלקת ומראה דומה ל"עורבני-הכחול", אדם אגדתי אשר לכאורה מציל אמנים נודדים מפני אחד משליטי עולם הדיו, ראש-פתן האכזר. חלקם חוששים ממרגליו של ראש-פתן ומנסים להרחיק את מו הפצוע מהמקום, ללא הצלחה. בינתיים, אצבע-אבק חזר להתגורר עם אשתו רוקסנה. פאריד ומגי, שיצאו לחפשו, התפצלו: פאריד חזר לחיות עם אצבע-אבק ומגי עברה לגור עם פנוליו, מחבר "לב של דיו". כאשר היא שומעת שאביה הפצוע נמצא במחנה היא ממהרת יחד עם פאריד אל המחנה אך בהגיעם הם מגלים רק את חורבותיו. נראה שאנשיו של ראש-פתן הגיעו כדי ללכוד את האדם החשוד כעורבני-הכחול.
מגי יוצאת למסע בעקבות הוריה ופאריד ובהמשך אצבע-אבק מצטרפים אליה. בסוף המסע, מצליחה מגי לסגור על עסקה עם ראש-פתן לפיה מו ייצר עבורו ספר שיהפוך אותו לבן-אלמוות ובתמורה הוא ישחרר אותה ואת הוריה. מו מחבל בחשאי בספר ודואג שלא יישמר לזמן רב. ראש-פתן מנסה את הספר על אחד מעבדיו והוא אכן עובד. הוא מוודא עניין נוסף שמגי הסתירה: כתיבת המילים "לב" "כשף" ו"דיו" בתוך הספר הריק הורגת את העבד. העסקה מתבצעת למרות זאת וכל שבוייו של ראש-פתן משוחררים אולם בהגיעם ליער תוקפים אותם באסטה ושכירי חרב נוספים. אצבע-אבק משתמש במיומנותו באש כדי להביא לניצחון אולם פאריד ושני אמנים נודדים נוספים נהרגו בקרב. אצבע-אבק מחליף את חייו בתמורה לאלו של פאריד, ומת. פאריד חוזר לחיים ומשכנע את מגי להקריא את אורפיאוס לעולם הדיו, כדי שזה יכתוב המשך בו אצבע-אבק יחיה. אורפיאוס משכנע את פאריד להפוך למשרתו כדי שיוכל לכתוב על חזרתו לחיים של אצבע-אבק ושניהם מצטרפים למגי והוריה, אשר שואפים להתרחק מהאזור. רוקסנה כועסת מאוד על פאריד כי לדבריה "הוא היה צריך למות, לא אצבע אבק" ומתכננת לשמר את גופתו של אצבע-אבק ולהחביא אותה במקום נסתר.
ביקורת

הביקורות בארץ ובעולם משבחות ברובן את הספר.[דרוש מקור] שחר אילן מהארץ כתב "ספר מותח עם רעיון מקורי"[דרוש מקור] ורונית רוקאס, מעכבר העיר כתבה "לעיתים נדירות בלבד אפשר למצוא בספרות הנוער אהבה כזאת עצומה לספרים. פונקה, בכשרונה, הצליחה לסחרר את הספרות..".[דרוש מקור]
פרץ ויינריך

| --- | --- |

פרץ ויינריך (2008)
 לידה:  1925 ורשה, פולין
 פטירה:  24 בפברואר 2015 (בגיל 90 בערך)
 שם לידה:  פרץ ויינריך (Peretz Weinreich)
 תחום יצירה:  קריקטורה, איור
 פרסים והוקרה:  פרס עיפרון הזהב (2008) 
 
פרץ ויינריך (Peretz Weinreich‏; 1925 – 24 בפברואר 2015) היה קריקטוריסט ישראלי יליד פולין. על יצירתו זכה בשנת 2008 בפרס עיפרון הזהב.
ביוגרפיה

פרץ ויינרייך נולד בוורשה, פולין בשנת 1925. כבר בילדותו החל לצייר ולרשום. בשנת 1939 ברח עם קבוצה של נערים יהודים לרוסיה, שם נכלא בתחילה במחנה עונשין ואחר כך במוסד סגור לעבריינים קטינים. לאחר שחרורו, בשנת 1944 למד ציור בברית המועצות.
לאחר מלחמת העולם השנייה יצר קריקטורות בהן מתוארים מראות מתקופת השואה. כמה מקריקטורות אלו הוצגו בתערוכה בשנת 1945. בשנת 1947 עלה לארץ ישראל כמעפיל, אך נתפש ונשלח למחנות המעצר בקפריסין. בקפריסין יצר תיאורים של חיי העצורים, אותם שלח לפרסום העיתונים כגון "ידיעות אחרונות" ו"דבר השבוע".
לאחר הקמת מדינת ישראל שימש ויינריך כקריקטוריסט בעיתונים "דבר השבוע" (1990-1953) ו"על המשמר" (1992-1973) וכן פרסם מיצירותיו בעיתונים כגון "למרחב", "דבר", "במחנה", "הפועל הצעיר", "תפריט" ועוד. כמו כן פרסם סיפורי קומיקס בהמשכים לילדים בעיתונים "ידיעות אחרונות לתלמיד" ו-"דבר לילדים". בשנת 1959 הוא השתתף בקורס גרפיקה וזכה בפרס בתחרות בינלאומית. בשנת 1969 הוא יצא במסע הרצאות בכל רחבי ישראל ובופיע בטלוויזיה בתוכנית חידונים.
בשנת 2001 הוציא את הספר "הקריקטורה כז'אנר תקשורתי" בהוצאת הטלוויזיה החינוכית ובו סקירה מקיפה על תחום הקריקטורות ובשנת 2005 את הספר "הישרדות, הוצאה עצמית", המתאר את סיפור חייו בתקופת מלחמת העולם השנייה.
בשנת 2008 זכה ויינריך בפרס עיפרון הזהב.
פרץ ויינרייך נפטר ב-24 בפברואר 2015, כחודש לפני יום הולדתו התשעים והשאיר אחריו אלפי תמונות, עשרות אלפי קריקטורות, עשרות ספרים שאייר, מקמות ועוד יצירות מפוארות רבות אחרות. הובא למנוחות בבית העלמין נורדאו בעיר מגוריו כפר סבא.
ספרים באיורו

על כל פנים: הומורסקות, יוסף הייבלום, ציורים ; פרץ ויינרייך הוצאת יסוד תשכ"ב, 1961
ירושלים ושמרון: ספור היסטורי, יעקב חורגין, הוצאת יזרעאל, 1965 (ציור העטיפה בלבד)
משחקי למוד, מרגלית ואוריאל עקביא; ציורים: פרץ וינריך תל אביב: יזרעאל, תשכ"ו 1966
חכמות הצברים הקטנים, א' גד [גדליהו אמיתי]; ציורים: פרץ וינריך תל אביב: יזרעאל, תשל"ב
חיות מספרות, הנסח העברי: א' גד [אמיתי גדליהו]; איורים: פרץ וינריך, יזרעאל, תשל"ב
כוכבים בגנה, ספורים לילדים, צפורה פוזין; איורים: פרץ וינריך, תל אביב: יזרעאל, תשל"ג
צעצועי דורון ועוד ספורים, זאב דומניץ; איורים: פרץ וינריך, תל אביב: יזרעאל, תשל"ג
אלפונית, יבגני שוורץ, תרגם ועבד: מלכה פישקין. איורים: פרץ וינריך, תל אביב: יזרעאל, 1974
דני רני ואיל, מרים חרותי, ציורים: פרץ וינריך, תל אביב: יזרעאל, תשל"ה 1974
שחק בעברית, מרגלית עקביא, משחקים ללימוד העברית ללא קריאה וללא כתיבה: תל אביב: יזרעאל, תשל"ז
אישים ומעשים בישראל, ספר היובל, עורכים: שרה ומאיר אהרוני; איורים: פרץ ויינריך, כפר סבא, מקסם, תשנ"ח 1998
ישראל 2000, מאיר אהרוני (עורך), איורים: פרץ וינריך, כפר סבא, מקסם, 2000 תש"ס
על חלקת בטנך הלבנה, שירי אהבה וארוטיקה, יעקב ברזילי; איורים: פרץ ויינרייך, ירושלים, כרמל, תשס"ב, 2002
מי ומה בישראל, עורכים: שרה ומאיר אהרוני, איורים: פרץ ויינרייך, כפר סבא, מקסם, תשס"ד, 2003
להביא את השמש לסיגל, גילי ברנר, מאייר: פרץ ויינריך, כותרות, 2004
מסע ללא שם, מאיר כרמון, אייר פרץ ויינרייך; עריכה: פנינה כרמון, תל אביב, סער, תשס"ד, 2004
תעשייה וכלכלה בישראל, עורכים: שרה ומאיר אהרוני; איורים: פרץ ויינרייך, כפר סבא, מקסם, תשס"ו 2005
רסיסי חוכמה, ציטטות מגדולי עולם, שלמה שרגאי; איורים: פרץ ויינרייך, קריית גת, דני ספרים, [2005]
רסיסי הומור, שלמה שרגאי; איורים: פרץ ויינרייך, קריית גת, דני ספרים, תשס"ה
יוד הלכה לאבוד, שלמה שרגאי; איורים: פרץ ויינרייך, קריית גת, דני ספרים, תשס"ו, 2006
הדיג והסירה, שרה אהרוני; איורים: פרץ ויינרייך, כפר-סבא, מקסם, 2006
תחרות השפות, שרה אהרוני; איורים: פרץ ויינרייך, כפר סבא, מקסם, תשס"ו, 2006
הילדה שלא ידעה להגיד לא, שרה אהרוני; איורים: פרץ ויינרייך, כפר סבא, מקסם, 2006
שתי חברות, שרה אהרוני; איורים: פרץ ויינרייך, כפר סבא, מקסם, תשס"ו, 2006
ככה אני חושב, שרה אהרוני; איורים: פרץ ויינרייך, כפר סבא, מקסם, 2006
מי ראה את המזגאויר?, אילה יפתח-ולבה; איורים: פרץ ויינרייך, תל אביב, גוונים, תשס"ז 2006
לקריאה נוספת

ויינריך, פרץ, הקריקטורה כז'אנר תקשורתי, הוצאת הטלוויזיה החינוכית. 2001
ויינריך, פרץ, הישרדות, הוצאה עצמית, 2005
בן אשר, דוד, "מהתופת הנאצית אל פסגת ההומור", ירוק בכפר, גיליון 305, 3 בפברואר 2006
מרק, אירית, "ההיסטוריה בצל הקריקטורה", קול הכפר, 21 במרץ 2008
הערות שוליים

↑  לדוגמה: עשינו לשיפור התדמית..., על המשמר, 17 באוקטובר 1974
↑  הודעה, הארץ, 26 ביוני 1959
↑  ארגון אמהות עובדות, דבר, 13 במאי 1969
↑  יום חמישי, מעריב, 6 בפברואר 1969
↑  על כל פנים..., מעריב, 8 בדצמבר 1961
↑  שלשה ספרים לילדים, מעריב, 14 ביולי 1972
| --- | --- |
בקרת זהויות :  ICIA: 273887  NLI: 987007297286805171  BnF: cb155137028 (data)  GND: 1073329151  ISNI: 0000 0000 6936 1518  LCCN: no2002093375  VIAF: 256034210   WorldCat (עם VIAF): 256034210
ג'וג'וטסו קאיסן 0

| --- | --- |
  הכריכה של כרך המאנגה עליה מוצגים הדמויות יוטה וריקה
 סוגה:  הרפתקאות פנטזיה אפלה על טבעי

 מאנגה
 מאייר:  גהגה אקוטאמי
 הוצאה:  שוישה
 התפרסם לראשונה במגזין:  Jump Giga
 קהל יעד:  שונן
 תקופת הפרסום המקורית:  28 באפריל 2017 – 28 ביולי 2017
 מספר הכרכים שהתפרסמו:  1
ג'וג'וטסו קאיסן 0 (ביפנית: 劇場版 呪術廻戦 0) היא סדרת מאנגה יפנית שנכתבה ואויירה על ידי גהגה אקוטאמי. המאנגה פורסמה לראשונה באפריל 2017 במגזין "Jump Giga" תחת השם "Tokyo Metropolitan Curse Technical School". ב-2018 שונה השם של המאנגה ל"ג'וג'וטסו קאיסן 0" ובדצמבר 2018 יצא לשווקים הכרף הראשון של הסדרה.
הסדרה מהווה פריקוול לסדרת המאנגה "ג'וג'וטסו קאייזן".
תקציר העלילה

עלילת הסרט מתמקדת בתלמיד התיכון יוטה אוקקוטסו שנאלץ להתמודד עם הטרדות בלתי פוסקות מצד בריונים בבית ספרו. ביום אחד הבריונים נרצחים על ידי רוח רפאים שהיא למעשה חברת ילדותו, ריקה אורימוטו, אשר מתה בעבר בתאונה. בעקבות כך אגודת ג'וג'וטסו, המתמחה בגירוש רוחות רפאים, מחליטה לסייע ליוטה לגרש את רוח הרפאים ממנו. העלילה מתרחשת מספר שנים לפני הופעתו של איטאדורי יוג'י בשלוחה של טוקיו בתיכון להכשרת מכשפי ג'וג'וטסו (הדמות הראשית בסדרה המרכזית- "ג'וג'וטסו קאייזן").
עיבוד קולנועי

סדרת המאנגה זכתה להצלחה מסחרית הן ביפן והן באמריקה הצפונית ובעקבות כן הופק סרט אנימה המבוסס על עלילת המאנגה אשר יצא לאקרנים ביפן בדצמבר 2021.
פמארה דיידהיו

פמארה דיידהיו (בצרפתית: Famara Diédhiou; נולד ב-15 בדצמבר 1992 בסן-לואי שבסנגל) הוא כדורגלן סנגלי המשחק בעמדת החלוץ בקבוצת קלרמון פוט מליג 2 ובנבחרת סנגל.
קריירת מועדונים

דיידהיו החל את הקריירה המקצוענית שלו בקבוצות ASM בלפור, אפינאל וגזלק אז'אקסיו מהליגות הנמוכות בצרפת, ולאחר מכן שיחק בסושו ובקלרמון פוט מליגת המשנה הצרפתית.
ב-2 ביולי 2016 חתם דיידהיו באנז'ה מליגת העל הצרפתית. הוא ערך 31 הופעות ליגה במדי המועדון, בהן הבקיע שמונה שערים.
ב-28 ביוני 2017 חתם דיידהיו על חוזה לארבע עונות בבריסטול סיטי מהפוטבול ליג צ'מפיונשיפ. הוא שיחק במועדון במשך ארבע עונות, בהן ערך 154 הופעות ליגה והבקיע 46 שערים.
ב-19 ביולי 2021 חתם דיידהיו על חוזה לארבע עוונת באלניהספור מליגת העל הטורקית.
ב-24 בינואר 2023 הושאל אל גרנאדה, בסיום העונה חתם בקבוצה באופן קבוע. ב-31 בינואר 2024 הושאל אל קארדיף סיטי.
ב-13 בספטמבר חזר אל קלרמון פוט.
קריירה בינלאומית

ב-31 במאי 2014 ערך דיידהיו את הופעת הבכורה שלו בנבחרת סנגל, בתיקו 2-2 נגד נבחרת קולומביה במשחק ידידות. ב-3 בספטמבר 2016 הבקיע את שער הבכורה שלו בנבחרת, בניצחון 2-0 על נבחרת נמיביה במסגרת מוקדמות גביע אפריקה לאומות 2017. הוא היה חלק מסגל נבחרת סנגל בטורניר גביע אפריקה לאומות 2017, וערך הופעה אחת בטורניר.
כמו כן, הוא היה חלק מסגל נבחרת סנגל בטורניר גביע אפריקה לאומות 2021 בשנת 2022, בו זכתה נבחרתו, וערך חמש הופעות בטורניר.
נכלל בסגל נבחרת סנגל לטורניר מונדיאל 2022.
תארים

גביע אפריקה לאומות (1): 2021
הערות שוליים

↑  Club record fee lands Senegal international Diédhiou באתר הרשמי של בריסטול סיטי, 28 ביוני 2017 (באנגלית)
↑  Famara Diedhiou Alanyaspor'umuzda באתר הרשמי של אלניהספור, 19 ביולי 2021 (בטורקית)
↑  Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית)
| נבחרת סנגל – גביע אפריקה לאומות 2017 |
| --- | --- | --- |
|  1 דיאלו •  2 מבודג'י •  3 קוליבאלי •  4 מבנגואה •  5 גייה •  6 דיידהיו •  7 סואו •  8 קויאטה •  9 דיוף •  10 מאנה •   11 נדוי •  12 דיאמה • 13 קונאטה •  14 טורה • 15 דיופ • 16 ק. נדיאיה • 17 באדו • 18 סאר • 19 סיס • 20 קייטה • 21 גסאמה • 22 סווה • 23 פ. נדיאיה • מאמן: סיסה |  1 דיאלו •  2 מבודג'י •  3 קוליבאלי •  4 מבנגואה •  5 גייה •  6 דיידהיו •  7 סואו •  8 קויאטה •  9 דיוף •  10 מאנה •   11 נדוי •  12 דיאמה • 13 קונאטה •  14 טורה • 15 דיופ • 16 ק. נדיאיה • 17 באדו • 18 סאר • 19 סיס • 20 קייטה • 21 גסאמה • 22 סווה • 23 פ. נדיאיה • מאמן: סיסה | סנגל |
| נבחרת סנגל – גביע אפריקה לאומות 2021 (מקום ראשון) |
| --- | --- | --- |
|  1 ס. דיאנג •  2 סיס •  3 קוליבאלי •  4 סיסה •  5 א. גייה •  6 נ. מנדי •  7 באלדה •  8 קויאטה •  9 דיה •  10 מאנה •   11 ח. דיאלו •  12 באלו-טורה • 13 לופי •  14 סק • 15 ב. דיאנג • 16 א. מנדי • 17 פ. סאר • 18 א. סאר • 19 דיידהיו • 20 ב. סאר • 21 אמבייה • 22 ע. דיאלו • 23 גומיס • 24 נאמה • 25 לום • 26 פ. גייה • 27 צ'אם • 28 פאטי • מאמן: סיסה |  1 ס. דיאנג •  2 סיס •  3 קוליבאלי •  4 סיסה •  5 א. גייה •  6 נ. מנדי •  7 באלדה •  8 קויאטה •  9 דיה •  10 מאנה •   11 ח. דיאלו •  12 באלו-טורה • 13 לופי •  14 סק • 15 ב. דיאנג • 16 א. מנדי • 17 פ. סאר • 18 א. סאר • 19 דיידהיו • 20 ב. סאר • 21 אמבייה • 22 ע. דיאלו • 23 גומיס • 24 נאמה • 25 לום • 26 פ. גייה • 27 צ'אם • 28 פאטי • מאמן: סיסה | סנגל |
| נבחרת סנגל – מונדיאל 2022 |
| --- | --- | --- |
|  1 ס. דיאנג •  2 פ. מנדי •  3 קוליבאלי •  4 פ. סיסה •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מ. אנדיאייה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 דיידהיו • 20 ב. דיאנג • 21 סבאלי • 22 דיאלו • 23 גומיס • 24 נאמה • 25 לום • 26 פ. גייה • מאמן: א. סיסה |  1 ס. דיאנג •  2 פ. מנדי •  3 קוליבאלי •  4 פ. סיסה •  5 א. גייה •  6 נ. מנדי •  7 ז'קסון •  8 קויאטה •  9 דיה •  10 מ. אנדיאייה •   11 סיס •  12 באלו-טורה • 13 א. אנדיאייה •  14 יאקובס • 15 דיאטה • 16 א. מנדי • 17 פ. סאר • 18 א. סאר • 19 דיידהיו • 20 ב. דיאנג • 21 סבאלי • 22 דיאלו • 23 גומיס • 24 נאמה • 25 לום • 26 פ. גייה • מאמן: א. סיסה | סנגל |
משמר החופים של מלזיה

| --- | --- |
  
שמור, הגן, תציל
 Mengawal, Melindung, Menyelamat 
 פרטים
 כינוי:  MMEA
 מדינה:  מלזיה
 שיוך:  משרד הפנים (מלזיה)
 בסיס האם:  פוטרג'איה 
 אירועים ותאריכים
 תקופת הפעילות:  15 בפברואר 2005 – הווה (19 שנים)
 פיקוד
 יחידת אם:  ממשלת מלזיה
 דרגת המפקד:  אדמירל
 מפקד נוכחי:  אדמירל מוהד חמיד בן אמין
 
משמר החופים של מלזיה (בקצרה MMEA, ר"ת במלזית: Agensi Penguatkuasaan Maritim Malaysia) אשר ידוע בתוך מלזיה בתור "הסוכנות לאכיפה ימית של מלזיה", הוא ארגון משמר החופים של מלזיה, וסוכנות ממשלתית ראשית שמשימה היא לשמור על החוק והסדר, ולתאם פעולות חיפוש והצלה באזור הימי של מלזיה ובים הפתוח.
הסוכנות היא חלק מהסוכנות האזרחית הפדרלית של מלזיה אשר מדווחת ישירות למשרד הפנים. עם זאת, משמר החופים המלזי יכול להשתלב תחת פיקוד הכוחות המזוינים של מלזיה במהלך חירום, משבר מיוחד או בזמן מלחמה.
משמר החופים המלזי מקיימת קשרים הדוקים עם משמר החופים של ארצות הברית ומשמר החופים של יפן.
היסטוריה

ההיסטוריה של משמר החופים המלזי החלה עם הדו"ח על 'מחקר היתכנות על הקמת משמר החופים המלזי' שנערך על ידי המועצה לביטחון לאומי, מחלקת ראש הממשלה ב-21 באפריל 1999.
בממצאי הדו"ח שאושר על ידי חברי הקבינט של מלזיה ב-16 באפריל 2003, הוקם צוות בראשות דאטוק אבו טאליב חאג'י הארון, במטרה לארגן את הקמת הסוכנות. הסוכנות הוקמה באופן רשמי עם חקיקת חוק סוכנות האכיפה הימית של מלזיה 2004 על ידי הפרלמנט המלזי במאי 2004. לאחר מכן, החוק קיבל את ההסכמה המלכותית מיאנג די-פרטואן אגונג ב-25 ביוני 2004 ופורסם ב-1 ביולי של אותה שנה. ב-15 בפברואר 2005, החוק נכנס לתוקף.
ב-21 במרץ 2006, "הסוכנות לאכיפה ימית של מלזיה" הוקמה רשמית בתור סוכנות ממשלתית מלזית על ידי סגן ראש הממשלה.
היסטוריה > מיתוג מחדש כמשמר החופים של מלזיה

ב-28 באפריל 2017, הסוכנות לאכיפה ימית של מלזיה שינתה את שמה ל'משמר החופים של מלזיה' לצורך זיהוי בינלאומי. ספינות חדשות המועברות לשירות, כולל ה-New Generation Patrol Craft (NGPC) יציגו את השם החדש הזה על גבי הלבוש שלהם. עם זאת, השם 'סוכנות האכיפה הימית של מלזיה' נשמר בינתיים לצורכי עבודה בין חברי המשמר בתוך מלזיה, ואילו בקרב קולגות ממדינות אחרות השם הוא בהתאם לשם החדש שהוא 'משמר החופים של מלזיה'.
היסטוריה > העברה מחדש למשרד הפנים

בשנת 2019 משמר החופים של מלזיה הועבר לסמכות משרד הפנים המלזי.
אחריות

לאכוף חוק וסדר לפי כל חוק פדרלי באזור הימי של מלזיה
ביצוע משימות חיפוש והצלה ימיות באזור הימי של מלזיה ובים הפתוח
מניעת עבירות באזור הימי של מלזיה
מתן סיוע בכל עניין פלילי לבקשת מדינות זרות כפי שנקבע במסגרת 'חוק הסיוע ההדדי בעניינים פליליים 2002' (חוק 621)
ביצוע ניטור אווירי וימי
ניהול אקדמיות ימיות להכשרת קצינים של הסוכנות
למלא כל חובה להבטיח שגשוג וביטחון ימיים או לעשות את כל הדברים הנלווים לכך
בים הפתוח:
ביצוע משימות חיפוש והצלה ימיות
בקרה ומניעת זיהום ימי בים הפתוח
מניעת פיראטיות
מניעת הפצה בלתי חוקית של סמים נרקוטיים
במהלך מצב חירום, משבר מיוחד או מלחמה, סוכנות זו או כל חלק מהסוכנות נתונה לשליטת הפיקוד הכללי של הכוחות המזוינים של מלזיה.
האזור הימי של מלזיה > מים טריטוריאליים

ים טריטוריאלי: 12 מיילים ימיים (22 ק"מ) מקו הבסיס
ריבונות: חלק משטחה של מלזיה.
בכפוף לזכות המעבר התמים לכל כלי השיט
האזור הימי של מלזיה > אזור רציף

24 מיילים ימיים (44 ק"מ) מהחוף.
סמכות שיפוט למנוע או להעניש הפרה של חוקי מכס, מיסוי, הגירה או חוקים סניטריים.
האזור הימי של מלזיה > אזור כלכלי בלעדי (EEZ)

200 מייל ימי (370 ק"מ) מהחוף.
זכויות ריבוניות על ניהול משאבי קרקעית הים ועמוד המים.
סמכות שיפוט לגבי: - בניית איים מלאכותיים - מחקר מדעי ימי - הגנה ושמירה על הסביבה הימית.
בכפוף לזכויות של מדינות אחרות, לרבות: חירויות ניווט, טיסה יתר והנחת כבלים תת-ימיים.
האזור הימי של מלזיה > מדף יבשתי

200 מיילים ימיים (370 ק"מ) או עד קצה המדף יבשתי.
זכויות ריבוניות על ניהול משאבי קרקעית הים אך לא על עמודת המים.
סמכות שיפוט בנוגע ל: - בניית איים מלאכותיים - קידוחים על המדף היבשתי.
כפוף לזכויות של מדינות אחרות, כולל חופש השיט, הטיס, הנחת כבלים תת-ימיים וחלוקת הכנסות.
ארגון > ראש משמר החופים של מלזיה

מנהל כללי של סוכנות האכיפה הימית של מלזיה שמונה על ידי Yang Di Pertuan Agong (המלך) בעצת ראש הממשלה לפי סעיף 4(1) לחוק אחראי על הכיוון המבצעי, הפיקוד, הבקרה והפיקוח של הסוכנות. מבחינה מנהלית, המנהל הכללי כפוף ישירות למזכיר הראשי לממשלה. מתוקף תפקידו הוא גם ראש שירות האכיפה הימית של מלזיה. המנכ"ל מסתייע בשלושה סגני מנכ"ל, כל אחד אחראי על הניהול, התפעול והלוגיסטיקה. המשרה היא פתוחה המאפשרת למנות כל קצין אזרחי, צבאי או משטרה לתפקיד. לצורכי משמעת, מנכ"ל משמר החופים המלזי נחשב כעובד מדינה.
ארגון > קצינים ודרגות אחרות

הקצינים במשמר החופים המלזי ממונים על ידי נציבות השירות הציבורי כקציני שירות האכיפה הימית לפי סעיף 5(1) לחוק ונחשבים לעובדי מדינה במסגרת שירות המדינה המלזי. הסוכנות מורכבת גם מקצינים וצוות משירותים שונים אחרים כגון השירות המנהלי והדיפלומטי, השירות המשפטי והמשפטי, שירות מערכת המידע ואחרים. כוח אדם זה עוסק בעיקר בענייני מינהל, כספים, רכש, ניהול משאבי אנוש, עניינים משפטיים ותביעה וטכנולוגיית מידע.
ארגון > דרגות

דרגות חיילים, קצינים ונגדים במשמר החופים המלזי נגזרות מהצי המלכותי המלזי.
ארגון > מטה

המטה של הסוכנות ממוקם בפוטרג'איה קרוב למרכז האדמיניסטרטיבי הפדרלי של מלזיה.
ארגון > אקדמיה

האקדמיה לאכיפה ימית של מלזיה (MMAEA) היא אקדמיה למשמר החופים. היא ממוקמת בגבנג ליד קואנטן, פאהאנג.
ארגון > אזורים תפעוליים

האזור המבצעי תחת סמכות הסוכנות הוא האזור הימי של מלזיה המחולק ל-5 אזורים ימיים שמורכבים מ-18 מחוזות ימיים.
ארגון > כוחות מיוחדים

למשמר החופים המלזי יש כיום יחידת כוח מיוחד משלה בשם STAR (משימה מיוחדת והצלה). היא מורכבת מלוחמי יחידת חיל האוויר המלכותי המלזי PASKAU ושל יחידת הצי המלכותי המלזי PASKAL. המשימה שלהם היא לבצע פעולות חילוץ בני ערובה במים רדודים שנמצאים בסמכות השיפוט של משמר החופים המלזי. הם גם אחראים לבצע משימות נגד טרור במימי מלזיה לצד חיל הים המלזי. הכוח המיוחד STAR נחשב מאומן היטב מכיוון שחבריו הם יוצאי יחידות הכוחות המיוחדים של חיל האוויר המלכותי המלזי ומיחידות הכוחות המיוחדים של הצי המלכותי המלזי.